Luterlik Maailmaliit: õppimise ja ühise mõtestamise ülemaailmse võrgustiku loomine on lõppjärgus
#000000
Luterlik Maailmaliit (LML) teeb viimaseid samme, et käivitada Teoloogilise hariduse ja kujunemise (Theological Education and Formation, TEF) võrgustik, et edendada teoloogia õppimist, soodustada ühist mõtestamist ja tugevdada LML-i kui luterlike kirikute osaduse enesemõistmist. Grupp koosneb liikmeskirikute esindajatest ja kõigi seitsme regiooni õpetavate institutsioonide õppejõududest.
#000002
Kaks aastat kestnud võrgustiku loomise protsessi juhtis õppejõududest, liikmeskirikute teoloogidest ja üliõpilastest koosnev strateegiline nõuandev grupp. Jaanuaris toimunud viimasel kohtumisel Genfis jagasid nad oma muljeid Luterliku Maailma Infoga (Lutheran World Information, LWI).
#000003
Uus LML-i võrgustik, mille jaoks arendas nõuandev grupp välja strateegia, hakkab kaardistama ressursse ja vajadusi, edendama vastastikkust jagamist ning arendama kirikujuhte ja teoloogia õppejõude.
#000004
Etioopia Mekane Yesus seminari president õp dr Bruk Ayele Asale rõhutas kriitilist vajadust mõttevahetuse järele ja potentsiaali taolises mitmekesises osaduses nagu LML. „Ilma meie kontekstuaalset identiteeti vähendamata on tähtis kasvatada ja turgutada elemente, mis tõeliselt ühendavad ja annavad meile taju, et oleme luterlastena ühtsed.“ Ühine töö teoloogilise hariduse valdkonnas „tagab ühendatuse ja me saame oma kokku kuulumise tunde säilitada, kas me seda teadvustame või mitte,“ lisas Etioopia Evangeelse Kiriku Mekane Yesus instituudi juht.
#000005
Soome teoloogile professor Mika Vähäkangasele, misjoni õppejõule Rootsi Lundi ülikooli juures, „on teoloog iga kristlane, kes loeb Piiblit, sest ta soovid jõuda arusaamisele sellest, millesse ta usub.“ Teoloogiline haridus annab hea väljavaate, mis „aitab sul olla kriitiline ja enesekriitiline.“ Ilma sellise analüüsi ja debatita „on meie teoloogiad kas väga individualiseeritud või juhuslikud,“ lisas ta.
#000009
LML-i Identiteedi, osaduse ja kujunemise programmi juht õp dr Chad Rimmer ütles, et alustav ülemaailmne võrgustik on koht, „kus õppijatele antakse varustus, et teostada oma kutsumus teenida maailma, mida Jumal armastab.“
#000010
Teoloogiline haridus ja teadus Eestis
#000014